Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13997

2. Megjegyzés. - Néhány Államban kisebb földi állomás tűréseket alkalmaznak. 2.2.9 Az ILS vevő rendszer érzéketlenségi teljesítménye a VHF FM adások jeleinek zavaró hatásával szemben 2.2.9.1 A 3. Fejezet 3.1.4.2 pontjának 2. megjegyzésére vonatkozóan, az ott meghatározott érzéketlenségi teljesítményt a vevő rendszer szabályos teljesítményéhez viszonyított egyezményes csökkenési mértékhez kell venni a bemenő megkívánt jel szabvány körülményei mellett és jelenlétében. Ez annak biztosításához szükséges, hogy a vevő berendezésnek a próbapadi ellenőrzését egy ismételhető feltétel-rendszer és eredmények mellett lehessen elvégezni, ami elősegítse az azt követő hitelesítési jóváhagyásukat. Vizsgálatok kimutatták azt, hogy az FM interferencia jelek hatással lehetnek mind az iránysáv irányvezetési, mind a jelölő áramra, és hatásuk annak a megkívánt jelnek a modulációs mélység különbségétől függ, amit alkalmaznak. Kiegészítő tájékoztatások találhatók a Nemzetközi Távközlési Unió /ITU/ ITU-R IS.1140 számú A 87 - 108 MHz-es műsorszóró 2007/70/II. szám szolgáltatási sáv és a 108 - 118 MHz-es légiforgalmi szolgálati sáv közötti kompatibilitás meghatározására használatos vevők jellemzőinek ellenőrzési eljárásai című Ajánlásában. 2.2.9.2 Általánosan elfogadott módszereket és képleteket kell alkalmazni azoknak a vevőknek a lehetséges összeférhetetlenségének megállapításához, amelyek megfelelnek a 3. Fejezet 3.1.4 pontjában meghatározott általános interferencia érzéketlenségi követelményeknek. A képleteknek tisztázniuk kell a parazita sugárzással (A1 típusú) szembeni interferencia érzéketlenségi teljesítményt, a csatorna sávon kívüli (A2 típusú) interferenciával szembeni, a két-jel és három-jel harmadrendű (B1 típusú) interferenciával szembeni és a túlterhelés / érzéketlenítés (B2 típusú) interferenciával szembeni interferencia érzéketlenségi teljesítményt. Kiegészítő tájékoztatások találhatók az ITU-R IS.1009-1 sz. Kompatibilitás a 87 - 108 MHz-es műsorszóró szolgáltatási sáv és a 108 - 137 MHz-es légiforgalmi szolgálati sáv között Ajánlásában. 2.2.9.3 A Nemzetközi Távközlési Unió /ITU/ ITU-R IS.1009-1 Ajánlásában megadott frekvencia tervezési követelmények nem veszik számításba a lehetséges két-jel és három-jel ötödrendű (B1 típusú) intermodulációs termékeket. Mérésekkel határozták meg azt, hogy az FM állomások által a vevőkben létrehozott ötödrendű intermodulációs termékek úgy lecsökkenthetik az ILS vevők teljesítményét, hogy az a 3. Fejezet 3.1.4 pontjában leírt meghatározásoknak felel meg. Az ötödrendű intermodulációs termékek előfordulhatnak anélkül, hogy egy harmadrendű intermodulációs termék fordulna elő ugyanazon az ILS frekvencián. A frekvenciák tervezésében és az FM műsorszóró interferenciája elleni védelem felbecsülésénél szükség van arra, hogy figyelembe vegyék a két-jel és három-jel által létrehozott ötödrendű intermodulációs termékeknek az ILS vevőkön belül létrehozott termékeit. 2.2.10 A siklópálya vevő hangfrekvenciás erősítésének beállítása 2.2.10.1 A vevő hangfrekvenciás erősítésének olyannak kell lenni, hogy egy 600 mikrovoltos 40 százalékban a 90 Hz-es hanggal és 40 százalékban a 150 Hz-es hanggal modulált rádiófrekvenciás bemenő jel nulla kijelzést adjon, és egyidejűleg az egyik összetevőt 5,25 százalékkal (azaz 45,25 százalékra) növelve, és a másik összetevőt 5,25 százalékkal csökkentve (azaz 34,75 százalékra) egy 3/5 értékű arányos eltérés jöjjön létre a teljes irányvonal kijelzésnél, de 9,5 mm-nél nem kisebb a skálán mérve. Ezt az erősítés beállítást azzal a szabályos tápfeszültséggel kell elvégezni, ami a fedélzeti üzemeltetési körülmények esetén fennáll. 2.2.11 A siklópálya vevő berendezés központosítási tűrése 2.2.11.1 Az I., II. és III. ILS-Teljesítmény Kategóriához kapcsolódó üzemeltetési célok elérése és a légijárműveknek az akadálymentességi felületeken belüli biztonságos üzemeltetésének biztosításához, a vevő berendezés központosítási hibája az összes valószínűleg előforduló légijármű üzemeltetési környezeti feltételek mellett működve, és a nulla jelet (modulációs mélység különbség) véve, a földi berendezés rádiófrekvenciás modulációs jellemzői és meghatározott jellemző értékeinek tűréshatárain belül, ahogy azok a 3. Fejezet 3.1.5 pontjában előírásra kerültek, és egy 400 mikrovolt/méter (mínusz 95 dBW/m2) rádiófrekvenciás térerősséget egy 68 százalékos valószínűséggel nem haladhatja meg a következő határértékeket: I. kategória: a teljes irányvonal szélesség kijelzés 5,33 százaléka (0,0093 DDM); II. kategória: a teljes irányvonal szélesség kijelzés 3,33 százaléka (0,0058 DDM); III. kategória: a teljes irányvonal szélesség kijelzés 3,33 százaléka (0,0058 DDM). Megjegyzés. - Ezeket a követelményeket nagyobb, az üzemeltetési gyakorlatban valószínűleg előforduló maximális térerősség mellett is teljesíteni kell. 2.2.12 Siklópálya irányvonal eltolódás iránti érzékenységi (eltérés) tűréshatár 2007/70/II. szám 2.2.12.1 Amikor a vevő hangfrekvenciás erősítése a fenti 2.2.9 pontban leírtaknak megfelelően van beállítva, és a hangfrekvenciás bemenő jel egyik modulációs hangja 5,25 százalékkal meg van növelve a névleges értékhez viszonyítva (azaz 45,25 százalék), és egyidejűleg a másik összetevő 5,25 százalékkal van lecsökkentve (azaz 34,75 százalék) a névleges értékhez viszonyítva, akkor a kijelzett eltérési jel nem térhet el plusz, vagy mínusz 0,016 modulációs mélység különbségnél nagyobb értékkel a 400 mikrovolt/méter (mínusz 95 dBW/m2) térerősség névleges értékhez viszonyítva, egészen addig a maximális térerősségig, ami az üzemeltetési gyakorlatban valószínűleg előfordulhat. Megjegyzés. - Lásd az alábbi 2.2.13 pontot a jelszintekre vonatkozóan. 2.2.13 A siklópálya vevő rendszer minimális jelszint érzékenysége 2.2.13.1 A siklópálya vevő berendezés érzékenységének olyannak kell lenni, hogy az érték nagy százalékában a vevőnek használható jelet kell kijelezni, és egy tartós állandó kijelzést kell adni a 3. Fejezet 3.1.5.3.2 pontjában meghatározott minimális térerősség (400 mikrovolt/méter, vagy mínusz 95 dBW/m2) jelenlétében.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes